Test Page for Ad2x | SARIE
Oscar Pistorius: wanneer ’n held val
1 year gelede
FOTO Bernard Brand
Vandag is heel gepas Wêreldklavierdag: Dis die 88ste dag van die jaar, en ook hoeveel klawers daar op ’n klavier is. Om die dag te vier is die talentvolle Charl du Plessis en 14 ander bekende pianiste soos Rocco de Villiers op Tafelberg – al spelend op ’n klavier. Ja, daar is vandag ’n klavier op Tafelberg!
Charl was die eerste wat met die klawers getoor het en het George Gershwin se “Rhapsody in Blue” gespeel. Die konsert hou nog tot 16:00 aan.
Hy was ook die eerste een wat al ooit op Tafelberg klavier gespeel het!
“Die atmosfeer is ongelooflik, dis windstil en die dag net perfek. Elke dag kyk ek vas in die beeld van swart en wit klawers, vandag was daar ook die breathtaking uitsig rondom my. En die mense, van oral in die wêreld, was so verbaas en verras,” het Charl aan SARIE.com vertel.
Charl en drie ander pianiste het ook ’n stuk uitgevoer wat 40 vingers benodig.
“Dis beslis ’n dag van eerstes.”
Luister na Charl se pragtige uitvoering van “Somewhere Over the Rainbow”:
Manlike stylikoon, David Beckham dra H&M. Foto: @hm_instagram
Naas die hertog en hertogin van Cambridge, prins William en Kate Middleton, is die Beckhams Britse royality. David Beckham is nie net bekend vir sy sokkervernuf nie, o nee, kom ons wees nou maar eerlik, hy is ook ’n baie aantreklike man …
Sy gesig en lyf het hom immers al miljoene besorg in advertensieveldtogte vir Emporio Armani, H&M, Belstaff en nog vele, vele meer.
Ons het byna van ons stoel af geval toe ons ’n foto van David met ’n geskende gesig sien.
Gelukkig is hy nie regtig geskend nie. Dis net sy prostetiese grimering of “mombakkies” vir die kleinerige rol wat hy in die Britse regisseur Guy Ritchie se nuwe fliek speel. Die fliek, King Arthur: Legend of the Sword, word later vanjaar uitgereik.
Ons sien nogal uit om David se akteursvernuf te sien.
Het jy jou al ooit verkyk aan aktrises op die rooi tapyt en gewonder hoe hul grimering altyd vars, stralend en jeugdig lyk? Veral Blake Lively se voorkoms het ons al opgeval. En ons het dalk haar geheim ontdek – ’n baie eenvoudige en slim grimeertruuk met blosser!
In ’n onderhoud met die Britse Vogue vertel die 29-jarige Amerikaanse aktrise hoe sy haar op ’n gewone dag grimeer. “Ek dra gewoonlik net sonskerm en ’n getinte vogroom,” sê sy. Sy sal ook ’n ligte lipstiffie in haar handsak ronddra vir ’n tikkie kleur op haar lippe.
Maar die interessantste deel is dít wat sy met haar blosser doen … “Ek het dit jare terug by ’n grimeerkunstenaar geleer. Jy vat blosser en wend dit aan op jou wange, die punt van jou neus en teen jou haarlyn waar jou paadjie is, omdat dit die dele van jou gesig is waar die meeste son val. So lyk dit nooit soos blosser nie, dit lyk net soos ’n rosige gloed hier en daar op jou gesig.” En só ’n gesonde blos, weet ons, laat jou onmiddellik jonger lyk.
As jy soos Blake glo in moeitelose skoonheid is ’n goeie blosser omtrent die enigste grimeerproduk wat jy in jou skoonheidsakkie nodig het. Jy kan byna jou hele gesig daarmee grimeer!
Só kan jy blosser oor jou hele gesig gebruik:
#1 As blos
Skakeer poeierblosser met ’n blosserkwas in opwaartse sirkelbewegings op die appel van jou wange in of, as jy ’n roomblosser gebruik, tik dit liggies met jou wys- en middelvinger op die appel van jou wange aan en skakeer.
Modelle by die modevertoning van die Britse ontwerper David Koma het tydens die Londense Modeweek in Februarie elkeen ’n sagte pienk blos op hul wange, lippe én ooglede gehad.
Last minute touch-ups backstage at @davidkomalondon with @andrewgallimakeup #LFW
A post shared by @narsissist on Sep 18, 2016 at 10:54am PDT
#2 As oogskadu
’n Uitgewaste pienk skynsel op jou ooglede lyk vars en romanties. Gebruik sommer ’n sagpienk of vuilpienk blosser (poeier of room) en vee dit liggies met jou vingers oor jou ooglede aan.
#3 Op jou lippe
Gebruik blosser om jou lippe ’n sagte, weerlose voorkoms te gee. Tik blosser met jou vingers van die middel van jou lippe na buite aan. Wend dan ’n lagie lipsalf bo-oor die kleur aan.
Final looks backstage at @davidkomalondon. Makeup lead by @andrewgallimakeup #LFW A post shared by @narsissist on Sep 18, 2016 at 2:02pm PDT
#4 Om subtiele kontoere te skep
Jy kan selfs pleks van verbronser of verligter jou blosser gebruik om subtiele definisie op jou gesig te skep, byvoorbeeld deur jou wange of kakebeen sterker te laat lyk.
Probeer dié blossers:
Revlon Powder Blush in Ravishing Rose (R239)Wet n Wild Color Icon Blush in Pearlescent Pink (R80). By ClicksClinique Cheek Pop in Plum Pop (R360)L’Oréal Paris Le Blush True Match in Rose In Love (R180)Smashbox L.A. Lights Blendable Lip & Cheek Color in Beverly Hills Blush (R320)
Grondboontjiebotter is altyd ’n staatmaker vir ’n vinnige toebroodjie. Maar het jy geweet dié smeer het hope ander gebruike?
Al is grondboontjiebotter eers in 1884 in Quebec, Kanada, gepatenteer, het die Asteke en Inkas dit eeue gelede reeds gebruik – onder meer vir tandpyn!
Hier is ’n lys van nog ongewone gebruike vir katjiebotter:
1. Skeerroom – Die natuurlike olies in grondboontjiebotter is ’n uitstekende bevogtiger en die tekstuur (van die gladde soort) verhoed dat jy jou raak skeer.
2. Bevogtig jou hare – Vryf dit in jou hare tot op jou kopvel en spoel dit dan af met sjampoe. Jy sal verbaas wees hoe jou hare blink.
3. Haal pryse af van nuwe items deur grondboontjiebotter daarop te smeer en dit dan met ’n nat lap af te vee.
4. Moet ’n kind of troeteldier ’n pil sluk? Steek dit weg in ’n klont grondboontjiebotter – dit sal die pil en die smaak verberg.
5. CD- of DVD-krapmerke kan verwyder word deur (gladde) grondboontjiebotter daaroor te vryf en dit dan met ’n droë lap skoon te vee.
6. Gebruik grondboontjiebotter as lokaas vir muisvalle.
7. Sukkel jy met kakkerlakke in die huis? Wanneer die pot grondboontjiebotter byna leeg is, sit dit iewers op die vloer op hul pad neer. Die kakkerlakke sal binne-in klim en vassit in die taai botter. Sit die deksel op en gooi weg!
8. Hou miere weg sonder om gifstowwe te gebruik. Meng 2 teelepels grondboontjiebotter, 1/2 teelepel koeksoda en ’n teelepel boraks. Smeer dit orals waar miere jou huis binnekom. Wees net versigtig dat jou troeteldiere nie daaraan lek nie.
9. Raak ontslae van ’n visreuk deur ’n bietjie grondboontjiebotter in ’n warm pan te braai.
10. Piep die tuinhek se skaniere? Ja, jy’t reg geraai: Smeer grondboontjiebotter daarop – dis ’n uitstekende smeermiddel!
11. Kry kougom uit kinders se hare en matte deur ’n bietjie grondboontjiebotter daaroor te vryf. Los dit ’n paar minute in voor jy dit afvee.
12. Verwyder gom op hande deur grondboontjiebotter daaroor te vryf voor jy dit met seep was.
13. Maak jou kar se voorruit skoon met grondboontjiebotter. Dit werk veral goed vir dooie insekte.
14. Is jou gewone botter op? Gebruik grondboontjiebotter in ’n noodgeval – jy sal die heerlike neutgeur geniet!
15. Keer dat roomyshorinkies mors deur grondboontjiebotter binne-in te smeer. Dit keer dat die horinkies pap raak en voeg sommer ekstra geur by.
Bronne: Lifehack, Yummy
CARDIGAN L CODE: 16.074
IMPORTANT NOTE: Unless yarn specified is used, SAPROTEX cannot accept responsibility for the finished work.
FOTO Unsplash / Sokolof Lingerie
Twitter doen dit in 140 woorde. Ons dieetkundiges, Mariza, Suna, Martie en Suzelle, is nog meer kripties en beantwoord jou mees algemene vrae oor gewigsverlies in minder as 25 woorde.
Wêreldwyd is daar ’n debat oor koskeuses. Eers was vet die vyand. Nou suiker. Maar wag, sommige kenners sal steeds hand op die hart sweer dis als vet se skuld. En ons, die gewone ouens, voel dikwels soos ’n verkleurmannetjie op ’n Smartie-boks. Hier, in ’n neutedop, is ’n kort en kragtige antwoord op al jou gewigsverlies-kwellinge.
Vir deel 1 klik hier.
26. Waar/onwaar: Sjokolade is gesond.
Suna Donkersjokolade (minstens 70%-kakao) het gesondheidsvoordele, maar bevat ook vet en suiker. Eet ’n paar blokkies af en toe.
27. Kan dieetkoeldrank my regtig vet maak?
Suzelle: As jy dikwels kunsmatige versoeters gebruik, kan dit jou lus vir koolhidrate prikkel, het navorsers bevind.
28. Wat is die beste manier om gesonde kos in ’n restaurant te bestel?
Suzelle: Vermy die broodmandjie en oliegebraaide kosse. Vra vir souse apart, aangesien dit gewoonlik baie vet bevat.
29. Hoe motiveer ek myself om gim toe te gaan?
Suzelle: Sit oefenklere in die motor en gaan direk ná werk. Doen iets wat jy geniet en kry ’n oefenmaat.
30. Wat is die beste bron van vesel?
Mariza: Kies ’n variasie. Meer oplosbaar (hawermout, lensies, bone), minder oplosbaar (koring) en “weerstandig” (uie, amandels, piesang, knoffel).
31. Is groente gesonder vars as gevries?
Mariza: Bevriesing bewaar sekere voedingstowwe, veral vitamiene. Dis ’n goeie keuse as vars produkte nie beskikbaar is nie.
32. Hoe vermy ek ’n gedagtelose gepeusel?
Mariza: Eet bewustelik. Ruik/proe/voel/sien elke mond vol en waardeer dit.
33. Hoe eet ek ’n paar kJ minder per dag?
Mariza: Vermy verfynde en verwerkte kossoorte. Maak helfte van jou bord vol groente – veral rougroente-slaaie.
34. Melk moet mos vetvry wees, anders maak dit vet?
Mariza: Dit hang af van jou genetiese samestelling – of jy sensitief is vir versadigde vet.
35. Hoe spaar ek geld in ’n supermark?
Mariza: Loop net in die buitenste gange waar die vars produkte/suiwel/vleis/hoender/vis ens. gehou word. Bly weg as jy honger en moeg is.
36. Hoe kan ek my metabolisme ’n hupstoot gee?
Mariza: Flink oefening. Sowat 24 uur ná ’n halfuur lange oefensessie is jou metabolisme steeds vinniger, wys navorsing.
37. Watter hawermout moet ek eet?
Mariza: Heelkorrel- of sogenaamde steelcut-hawermout. Vermy die kitsproduk.
38. Wat is die gesondste geurmiddel?
Mosterd. As deel van die kruisdraende plantfamilie (soos broccoli, kool, blomkool, radyse) kan dit dalk jou risiko vir kanker verlaag. Bron: webmd.com
39. Wat is die een gewigsverliesaanvulling wat ek moet neem?
Mariza: So ’n wondermiddel bestaan nie. Anders was oorgewig nie ’n epidemie nie.
40. Wat is die grootste bedreiging vir my figuur?
Mariza: Onaktiwiteit en ’n swak postuur saam met ’n eetpatroon wat nie by jou lyf pas nie.
41. Wat is die een kossoort wat ek moet inkry, maar waarskynlik nie eet nie?
Mariza: Groente, al die kleure van die reënboog. Aartappel/pampoen/ patat/botterskorsie tel nie – dis styselgroentes.
42. Wat is die belangrikste kosvoorneme wat ek moet maak?
Martie Beplan jou maaltye en jou dag.
43. Sal kougom vir my koscraving help?
Martie: Studies weerspreek mekaar, dus is daar nie ’n klinkklare ja of nee nie. Fokus eerder op ’n gesonde leefstyl en eetgewoontes.
44. Is slaap inderdaad so belangrik vir gewigsverlies?
Martie: Ja, te min slaap verhoog jou kortisolvlakke, ’n hormoon wat onder meer aptyt reguleer.
45. Gaan dit my regtig help om gewig te verloor as ek stadiger eet?
Martie: Ja. Mense wat stadiger eet, eet meer bewustelik. Jou brein kry ook jou maag se boodskap dat jy versadig is.
46. Moet ek my pizza klad om die vet te absorbeer?
Martie: Sit groente eerder as vetterige vleis en minder kaas daarop. Of eet ’n groot bak slaai en ’n skyfie pizza, geklad.
47. Hoe dikwels moet ek myself weeg?
Martie: Ken jouself. Help dit met gewigsverlies as jy dit elke dag doen of juis nie? Weeg jou dan net een keer per week.
48. Wat is die grootste gewigsverliesfout?
Martie: As jy jou uithonger, eet jy meer en minder slim wanneer jy wel eet.
49. Moet ek honger bed toe gaan vir gewigsverlies?
Martie: Nee. Eet gereeld, aandete min of meer dieselfde tyd en dan nie te
50. Is alle koolhidrate sleg?
Martie: Daar is niks verkeerd met onverwerkte en onverfynde koolhidrate in klein hoeveelhede nie.
Mariza van Zyl 021 872 8423, www.bettereat.net
Dr. Martie de Wet 011 215 7210, martie@nutri4life.co.za
Suzelle Viljoen 072 724 9458, zeljoen@gmail.com
Rusland, die Gupta-hofsaak en leggings – dís waaroor ons vandag praat.
Die oudstryder Ahmed Kathrada is vanoggend in die ouderdom van 87 oorlede. Hy was een van die grootste en mees geliefde vryheidsvegters van sy tyd.
“Uncle Kathy” is in 1964 in die Rivonia-verhoor tot lewenslange tronkstraf gevonnis saam met Nelson Mandela, Walter Sisulu, Govan Mbeki, Raymond Mhlaba en Elias Motsoaledi.
Die joernalis Willemien Brümmer skryf oor Ahmed Kathrada:
Hy was ’n hoogs intelligente en lojale stryder wat dit onmoontlik gevind het om oor onreg stil te bly.
Lees Willemien se herinneringe oor dié besonderse man op Netwerk24.
Die ysman-avonturier Lewis Pugh het ’n stuk oor Kathrada geskryf.
“Today I’d like to say a big thank you to Ahmed Kathrada for bringing freedom to South Africa, and for the cold he and his comrades endured.”
Om die volledige stuk te lees, klik hier.
Gordhan vs. die Guptas
Suid-Afrika se groot banke kan van vandag af in die hooggeregshof in Pretoria onthul waarom hulle die Gupta-familie se rekeninge gesluit het. Volgens Netwerk24 is dit nog onbekend of die minister van finansies, Pravin Gordhan, self die verrigtinge gaan bywoon.
Gordhan het gister omstreeks 18:00 uit Londen na Suid-Afrika teruggevlieg nadat pres. Jacob Zuma hom opdrag gegee om terug te kom. Hy en sy adjunk, Mcebisi Jonas, was op ’n beleggingstoer in Engeland.
Lees meer oor dié verhoor HIER.
Die leggings-sage duur voort
Ons wil nie nóú in beheer wees van United Airlines se Twitter-rekening nie …
Die sosialemedia-storm wat Sondag losgebars het (grappenderwys genoem #LeggingsGate) nadat die lugredery twee jong meisies ’n vlug verbied het, het nog nie gaan lê nie. Die meisies is weggewys omdat hulle spanbroeke gedra het.
Die twee het as gaste van werknemers van United Airlines gevlieg en moes daarom die redery se kleredragkode volg. Dié streng reëls geld nie vir gewone passasiers nie.
Bekendes soos die model Chrissie Teigen het gou op Twitter gespring om die meisies te verdedig:
I understand. I suggest u consider updating ur rules 4 friends & fam as they seem to apply mostly 2 females & are outdated. https://t.co/41chqN32Q0 — Sarah Silverman (@SarahKSilverman) March 26, 2017
I read the whole story. If they were wearing string bikinis they may have a point but leggings are worn by a large number of fashionistas. https://t.co/nhblQRs7Z8
Van Donderdag af hoef Suid-Afrikaners nie meer ’n visum te hê om Rusland te besoek nie. Besoekers sal met ’n gewone paspoort tot 90 dae binne die Russiese grense kan bly as hulle nie van plan is om daar te studeer, werk of woon nie. Dis om kontak tussen burgers van Rusland en SA asook toerisme tussen die twee lande te bevorder. Suid-Afrikaners wat na Rusland wil reis, gaan nou R980 – die koste van die visum – spaar.
Vind meer uit op Netwerk24.
Van Breda-saak uitgestel
Henri van Breda se moordverhoor gaan nou eers op 24 April begin. Sy regspan het uitstel gevra omdat hulle nog wag op die uitslae van toetse wat op die vermeende moordwapen – ’n byl – gedoen is, berig Netwerk24.
Die hof het ook beslis dat titels binne die Media24-groep (waarvan SARIE deel is) soos Netwerk24, News24, Son en Huisgenoot toegelaat word om video-opnames te maak, maar die staat en verdediging kan versoek dat die opnames gestop word wanneer sensitiewe getuienis gelewer word.
Henri se suster, Marli, wat vir die staat getuig, mag nie afgeneem word nie.